Document ID: /roh_data/filtered/fineweb-2-filterrobots_roh.jsonl.gz/61279

Igl èn politicras e politichers da la Partida populara svizra, da la Partida liberaldemocratica e da la fracziun da l’Allianza dal center che han appellà al Cussegl federal. Els vulan che mintga chantun possia sez decider, co ch'els vulan agir cun il turissem d’enviern.
En pli pretendan els, ch'i na duaja dar ina limita da capacitad sco quai ch'il Cussegl federal ponderescha actualmain. En quest reguard èn era vegnidas inoltradas intervenziuns parlamentaras urgentas. Sch'il biro dal parlament declera quellas era per urgentas, sto il minister da sanadad anc respunder durant questa sessiun a quellas. Tut tenor pudess lura avair lieu ina debatta urgenta en la terza emna da la sessiun.